રાજકોટ તા. ૧૮ : પશ્ચિમ ભારતમાં ૧૯૬૦થી ૮૫નો દાયકો દસ્‍તુર પરિવારનો તબીબી સેવામાં અભૂતપૂર્વ યોગદાન રહ્યું છે. ડો. હોમી દસ્‍તુરના મોટાભાઇ ડો. કે.એન.દસ્‍તુર પશ્ચિમ ભારતના પ્રથમ હૃદયરોગ નિષ્‍ણાંત તરીકે વરસો સુધી કાર્યરત રહ્યા હતા. ડો. હોમી દસ્‍તુરના ધર્મપત્‍ની ડો. પહેરીન દસ્‍તુર પણ સૌરાષ્‍ટ્રના પ્રથમસ્ત્રીરોગ નિષ્‍ણાંત છે. પિતાના પગલે ડો. દારા દસ્‍તુર પણ દર્દીઓની સેવામાં છેલ્લા ત્રણ દાયકાથી કાર્યરત છે. હાલ ડો. દસ્‍તુરની હોસ્‍પિટલ ખાતે દારાએશ દસ્‍તુર અને તેમના ધર્મપત્‍ની ડો. ગુલશન દસ્‍તુર ફરજ બજાવે છે. ડો. હોમી દસ્‍તુરના સુપુત્રી ડો. આવા દેસાઇ અમદાવાદની ખ્‍યાતનામ કેન્‍સર હોસ્‍પિટલમાં ફરજ બજાવે છે.